I 2014 stiftet tatovøren Kai Uwe Faust og den danske produsenten Christopher Juul den kultpregede, eksperimentelle musikkgruppen Heilung, og Maria Franz ble med kort tid etter. Gruppen bygger sitt musikalske uttrykk rundt tekster og runeinskripsjoner fra germanske folkegrupper i bronsealderen, jernalderen og vikingtiden. De benytter seg av instrumenter som skal ha vært tilgjengelige i jernalderen.